Dill Pickles Rag

«Dill Pickles Rag» er instrumental som ble skrevet og utgitt av Charles Leslie Johnson i 1906 Imens han komponerte den på piano i Carl Hoffman Music Company, kom en bokholder inn og spurte hva låta het. Johnson la merke til en tegning som bokholderen bar på hvor det sto «Dill Pickles», og dermed var tittelen klar. Instrumentalen er kreditert John M. Pearse (som da etter all sannsynlighet var et pseudonym som Johnson brukte).Score Exchange – Medium: Charles Leslie Johnson Perfessor Bill Edwards– Medium: Charles Leslie Johnson.

Chet Atkins spilte inn sin versjon 20. november 1953.Galloping Guitar – The Early Years – informasjon i CD-heftet Hans variant ble ikke utgitt før i mars 1961 på albumet Chet Atkins and His Guitar.LP Discography – Medium: Chet Atkins and His Guitar – Chet Atkins (1961)

 Øystein Sundes versjon 

Øystein Sunde ga ut sin versjon september 1971 på musikkalbumet Det året det var så bratt.Spinner Records – Medium: Det året det var så bratt – Øystein Sunde (september 1971) På denne innspillingen deltok:Det året det var så bratt – informasjon på omslaget

Øystein Sunde: mandolin, akustisk gitar, støvsugerslange (på slutten)
Lillebjørn Nilsen: ukulele
Torvinn Midtlie: piano
Wiggo Elisenberg: klarinett
Svein Haugen: kontrabass
Espen Rud: trommer

(Sture Janson og Bjørn Jacobsen er også kreditert på bass på omslaget, og det kan hende det er en av dem som spiller på dette sporet.)

 Annet om Sundes versjon

Wiggo Elisenberg (som var med i Christiania Fusel & Blaagress) spilte klarinett på dette sporet, og sneiet innom «Klarinettpolka» (3:28 ut i sangen) og «Bojarenes inntogsmarsj» av Johan Halvorsen helt mot slutten. Sunde har senere gitt ut en kort versjon av «Klarinettpolka» med norsk tekst med tittelen «Verandaen der», mens «Bojarenes inntogsmarsj» var kjenningsmelodi til radioprogrammet Ønskekonserten.
1. august 1981 sendte NRK programmet Skinnelangs i sommer-Oslo. Programleder Lillebjørn Nilsen (ukulele) og Sunde (mandolin) spilte «Dill Pickles Rag» på T-banen. De ble etter hvert kompet av et janitsjarorkesterNRK Nett – Skinnelangs i sommer-Oslo 1. august 1981.
5. november 1983 sendte NRK programmet God aften, mitt navn er Jon. «Dill Pickles Rag» ble spilt av Sunde (mandolin) og Lasse Åberg (ukulele)VG – 5. november 1983 side 58/62NRK Nett – God aften, mitt navn er Jon 5. november 1983.
Høsten 2012 spilte Gitarkameratene sin forestilling GitKam 2012 på Dizzie Showteater. Et av innslagene var «Dill Pickles Rag» som ble spilt av Sunde (mandolin) og Lillebjørn Nilsen (ukulele).GitKam 2012 – programmet som ble solgt på forestillingen.

 Referanser 

Kategori:Sanger fra USA
Kategori:Øystein Sunde-innspillinger skrevet av andre
Kategori:Sanger utgitt av Chet Atkins
Kategori:Sanger fra 1906